Държавен вестник, бр. 61, 2018 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  61
1. механизъм за проследяване на линията 
на контрол или квалифицирано дялово учас-
тие до действителния собственик на лицата 
по чл. 45, ал. 1 от ЗКИ, съдържащ ефективни 
процедури за събиране, проверка и анализ 
на необходимата информация; 
2. процедура за идентифициране на ос-
новните бизнес партньори на лицата по 
чл. 45, ал. 1 от ЗКИ, към които банката има 
експозиции, и периодично актуализиране на 
тази информация. 
(4) Правилата и процедурите определят 
конкретни задължения на специализирана-
та служба за вътрешен одит за извършване 
на проверкa на процеса по установяване, 
наблюдение и докладване на вътрешните 
експозиции най-малко веднъж годишно. 
(5) При определяне на квалифицирано 
дялово участие се прилагат изискванията на 
Съвместните насоки за пруденциална оценка 
на придобивания и увеличения на квалифи-
цирани участия във финансовия сектор (JC/
GL/2016/01). 
Чл. 4. Банките представят на БНБ копие 
от правилата по чл. 3 в 10-дневен срок от 
приемането им, съответно от внасянето на 
изменения и допълнения в тях.
Г л а в а  т р е т а
ИЗИСКВАНИЯ ЗА ИЗЧИСЛЯВАНЕ НА 
СТОЙНОСТТА НА ВЪТРЕШНИТЕ ЕКС-
ПОЗИЦИИ
Чл. 5. (1) Банките определят размера на 
вътрешните експозиции въз основа на брут-
ната им балансова стойност. 
(2) Задбалансовите експозиции се отчи-
тат по номинална стойност без прилагане 
на конверсионни фактори с изключение на 
нискорисковите задбалансови експозиции, 
посочени в т. 4 от Приложение I от Регламент 
(ЕС) № 575/2013 на Европейския парламент 
и на Съвета от 26 юни 2013 г. относно пру-
денциалните изисквания за кредитните ин-
ституции и инвестиционните посредници и 
за изменение на Регламент (ЕС) № 648/2012 
(ОВ, L 176/1 от 27 юни 2013 г.), наричан по-
нататък „Регламент (ЕС) № 575/2013“, които 
се отчитат с 50 % от стойността им. 
(3) При определяне на стойността на въ-
трешните експозиции не се вземат предвид 
предоставените обезпечения и други техники 
за редуциране на кредитния риск.
(4) При изчисляване на стойността на 
експозициите по ал. 1 се включват активи 
под формата на аванси, които не са кредити, 
съгласно т. 32 и т. 85, буква „ж“ от Приложе-
ние V, част 2 от Регламент за изпълнение (ЕС) 
№ 680/2014 на Комисията от 16 април 2014 г. 
за определяне в съответствие с Регламент 
(ЕС) № 575/2013 на Европейския парламент 
и на Съвета на техническите стандарти за 
изпълнение по отношение на представянето на 
информация от институциите на надзорните 
органи (ОВ, L 191 от 28 юни 2014 г.), наричан 
по-нататък „Регламент за изпълнение (ЕС) 
№ 680/2014“, както и предплатени суми по 
наеми или вещни права на ползване.
(5) В случаите, когато банката е формирала 
експозиция към трето лице, представляваща 
актив под формата на кредити и аванси, по ко-
ято е учредено лично обезпечение (например 
поръчителство) от администратор на банката 
съгласно § 1, ал. 1, т. 1 от допълнителните 
разпоредби на ЗКИ, в отчета се включва 
размерът на гарантираната с обезпечението 
част от експозицията, като този размер не се 
взема предвид при изчисляването на лимита 
по чл. 45, ал. 6 от ЗКИ.
Чл. 6. (1) Банките установяват общата си 
експозиция към всяко отделно лице по чл. 45, 
ал. 1 от ЗКИ като сбор от стойностите на 
експозициите по чл. 5.
(2) Алинея 1 не се прилага за експозициите 
към други кредитни институции и инвести-
ционни посредници.
(3) При установяване на общата експозиция 
по ал. 1 не се включват:
1. инвестициите в капитала на лица по 
чл. 45, ал. 1 от ЗКИ, които се приспадат от 
собствения капитал на банката; 
2. експозициите към дъщерни предприятия 
на банката, които отговарят на условията по 
чл. 113, параграф 6, букви „а“ – „д“ от Регла-
мент (EC) № 575/2013, след предварително 
одобрение от страна на БНБ.
Г л а в а  ч е т в ъ р т а
ОТЧЕТНОСТ И УВЕДОМЛЕНИЯ
Чл. 7. (1) Банките съставят и представят 
в БНБ отчети за вътрешните експозиции 
във формата и със съдържанието съгласно 
образец, утвърден от подуправителя на БНБ, 
ръководещ управление „Банков надзор“, в 
сроковете за тримесечна отчетност по чл. 3, 
параграф 1 от Регламент (ЕС) № 680/2014.
(2) Отчетите по ал. 1 се подават по елек-
тронен път при спазване на изискванията 
на Закона за електронния документ и елек-
тронния подпис. 
(3) Отчетите по ал. 1 се съставят както 
на индивидуална, така и на консолидирана 
основа.
Чл. 8. (1) Банките предоставят в БНБ 
уведомления за формиране на вътрешна екс-
позиция съгласно чл. 71, ал. 1, т. 5 от ЗКИ 
в 10-дневен срок от вземане на решение за 
формиране на вътрешна експозиция или за 
одобрен лимит за такава. Към уведомлени-
ето се прилагат протокол от решението на 
управителния и надзорния съвет, съответно 
на съвета на директорите на банката, и от-
четната форма съгласно образеца по чл. 7, 
ал. 1, съдържаща данни за експозицията.